****

|  |
| --- |
|  **REPUBLIKA HRVATSKA** |
|  **SISAČKO-MOSLAVAČKA ŽUPANIJA** |
|  **OPĆINA LEKENIK** |

Javni natječaj za prijavu programa i projekata koje provode organizacije civilnog društva od interesa za opće dobro, društvenog usmjerenja sa područja Općine Lekenik u 2021 godini

**U P U T E Z A P R I J A V I T E L J E**

ROK ZA DOSTAVU PRIJAVA: **18. svibnja** **2021.**

## **1.1. OPIS PROBLEMA ČIJEM SE RJEŠAVANJU ŽELI DOPRINIJETI OVIM JAVNIM POZIVOM**

 Općinski načelnik je sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, donio Pravilnik o financiranju programa i projekata udruga od interesa za opće dobro koje se financiraju iz Proračuna Općine Lekenik kojim su definirani i utvrđeni kriteriji, mjerila i postupci za dodjelu i korištenje sredstava iz Proračuna Općine Lekenik udrugama čije aktivnosti doprinose zadovoljenju javnih potreba i ispunjavanju ciljeva i prioriteta.

 U lokalnoj zajednici građani kroz različite organizacijske oblike i načine (kroz udruge, društva i sl.), a na temelju svojih znanja i stručnosti provode određene programe i projekte, osobito u području kulture, sporta, socijalne skrbi, zaštite zdravlja, interesa Hrvatskih branitelja Domovinskog rata, zaštite okoliša, prava i interesa djece, interesa osoba starije životne dobi i iz ostalih područja od interesa za opće dobro.

 Općina Lekenik jedinica je lokalne samouprave koja zadovoljava većinu javnih potreba, financiranjem programa i projekata koje provode civilne udruge, a koje su od interesa za ovo područje, te po područjima djelatnosti kojima se bave. Provođenjem tih aktivnosti pomaže se razvoju Općine Lekenik i povećanju kvalitete života svih njegovih građana.

## **1.2. CILJEVI JAVNOG POZIVA I PRIORITETI ZA DODJELU SREDSTAVA**

##

## Opći cilj ovog Javnog poziva je sufinanciranje organizacija civilnog društva društvenog usmjerenja a koje djeluju na području Općine Lekenik i svojim aktivnostima doprinose općem interesu za Općinu Lekenik i njeno stanovništvo.

## **1.3. PLANIRANI IZNOSI I UKUPNA VRIJEDNOST JAVNOG POZIVA**

 Za financiranje projekata/programa u okviru ovog Javnog poziva okvirni raspoloživ iznos je **80.000,00 kuna.**

 U slučaju da se predmetni projekt/program ne financira u 100% iznosu iz proračuna Općine Lekenik, udruga je dužna osigurati preostali iznos do punog iznosa projekta/programa ili ukoliko je financiranje djelomično iz drugih javnih izvora, Općina Lekenik može u tom slučaju odlučiti isti sufinancirati s određenim iznosom ovisno o ocjeni kvalitete programa ili projekta.

 **Isti prijavitelj može podnijeti prijavu za najviše tri programa/projekata**.

 U sklopu planirane vrijednosti Javnog natječaja Općina Lekenik namjerava sklopiti onoliko ugovora za koliko će imati dostatnih sredstava s time da vrijednost pojedinog programa neće biti manja od 1.000,00 kuna.

**2. PRIJAVITELJI: TKO MOŽE PODNIJETI PRIJAVU**

 Pravo podnošenja prijave projekta/programa imaju udruge čiji su ciljevi i djelatnosti usmjereni ka zadovoljenju javnih potreba stanovnika Općine Lekenik iz ostalih područja od interesa za opće dobro, a kojima temeljna svrha nije stjecanje dobiti i čije aktivnosti Jedinstveni upravni odjel Općine Lekenik ne ocijeni kao gospodarsku djelatnost. Prihvatljive aktivnosti koje će se financirati putem javnog poziva su aktivnosti iz ostalih područja djelatnosti osim djelatnosti u kulturi, sportu, zdravstvu i socijalnoj skrbi, te promicanje vrijednosti udruga proizašlih iz Domovinskog rata i sve ostale određene klasifikacijom djelatnosti udruga u registru udruga.

 Prijavitelji moraju zadovoljiti sljedeće uvjete:

 a) da imaju sjedište na području Općine Lekenik;

 b) da su upisani u Registar udruga Republike Hrvatske;

 c) da su upisani u Registar neprofitnih organizacija pri Ministarstvu financija;

 d) da su uskladili svoje statute s odredbama Zakona o udrugama;

 e) da uredno ispunjavaju obveze iz ranije sklopljenih ugovora o financiranju iz javnih izvora;

f) da se protiv osobe ovlaštene za zastupanje udruge ne vodi kazneni postupak i nije pravomoćno osuđen za prekršaje i kaznena djela sukladno odredbama Uredbe;

g) da vode transparentno financijsko poslovanje u skladu sa zakonskim propisima,

h) da nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine

i) da osoba ovlaštena za zastupanje ima važeći mandat.

 Da bi prijava i program udruge mogao biti uvršten u Program javnih potreba u ostalim područjima od interesa za opće dobro, predlagatelj mora podnijeti prijavu na posebnim obrascima koji se mogu preuzeti na mrežnim stranicama Općine Lekenik [(www.lekenik.hr).](file:///C%3A%5CUsers%5CKlaudia%20Medved%5CDesktop%5CPROGRAM%20OSTALIH%20UDRUGA%202019%5C%28www.lekenik.hr%29)

Napomena: obzirom na izvanredne okolnosti uzrokovane pandemijom COVID-19, preporuka je da se kod prijava programa i projekata razmotri realna mogućnost koji se programi budu tijekom godine mogli realizirati, a koji ne.

U tom smislu ponuđena je i mogućnost nabave računalne opreme ili izrade web stranice koja će ujedno služiti i za objavu provedbi programa, financijskih planova te izviješća što opet pridonosi uvidu u transparentnost u radu.

 **Uz gore naveden Prijavni obrazac koji sadrži i određene Izjave propisane Uredbom, prijavitelji su obvezni dostavi i sljedeću dokumentaciju koja može biti i iz sustava e-građani:**

1. Izjavu o nepostojanju dvostrukog financiranja;
2. Obrazac proračuna

 3. priložiti Registar članova potpisan i ovjeren od strane

 predsjednika Udruge

 4. Potvrdu Porezne uprave o nepostojanju dugovanja s osnove

 plaćanja doprinosa za mirovinsko i zdravstveno osiguranje i

 plaćanje poreza te drugih davanja prema državnom

 proračunu ne stariju od 30 dana od dana raspisivanja Javnog

 poziva - ukoliko je primjenjivo;

 Potvrdu o nepostojanju duga prema Općini Lekenik nije nužno dostavljati jer će stanje duga po službenoj dužnosti utvrditi Jedinstveni upravni odjel Općine Lekenik.

Neprihvatljivi prijavitelji

Pravo prijave na poziv nemaju:

* organizacije koje su osnovane za stjecanje dobiti, obrti i trgovačka društva;
* udruge koje nisu upisane u Registar neprofitnih organizacija i Registar udruga;
* strukovne udruge čiji rad/djelatnost nije direktno ili indirektno vezana za kulturu, zdravstvenu skrb, socijalnu skrb, humanitarnu djelatnosti i financiranju udruga ostalih djelatnosti;
* udruge koje su nenamjenski trošile prethodno dodijeljena sredstva iz Programa javnih potreba u Općine Lekenik (nemaju pravo prijave sljedeće dvije godine, računajući od godine u kojoj su provodile program);
* udruge koje su u stečaju;
* udruge koje imaju dugovanja prema državnom proračunu, proračunu Općine Lekenik, te drugim javnim tijelima;
* udruge u kojima je ovlaštenim osobama za zastupanje istekao mandat, a nisu imenovane druge osobe ovlaštene za zastupanje.

## **2.2. TROŠKOVI KOJI ĆE SE FINANCIRATI**

Prihvatljivi troškovi

* troškovi zaposlenika angažiranih na programu ili projektu koji odgovaraju stvarnim izdacima za plaće te porezima i doprinosima iz plaće i sukladno Uredbi i drugim propisima,
* putni troškovi i troškovi dnevnica za zaposlenike i druge osobe koje sudjeluju u programu ili projektu, pod uvjetom da su u skladu sa pravilima o visini iznosa za takve naknade za korisnike koji se financiraju iz sredstava državnog proračuna,
* troškovi kupnje ili iznajmljivanja opreme i materijala (novih ili rabljenih) namijenjen isključivo za program ili projekt, te troškovi usluga pod uvjetom da su u skladu s tržišnim cijenama,
* troškovi za uredski materijal,
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu i jediničnu cijenu),
* organizacija okruglih stolova, edukacija i raznih manifestacija (pri čemu treba posebno naznačiti vrstu i cijenu svake usluge)
* usluge promidžbe ( televizijske i radijske prezentacije)
* troškovi komunikacije (troškovi telefona, interneta i sl.) koji moraju biti specificirani
* ostali troškovi koji su izravno vezani za provedbu aktivnosti programa ili projekta.

 Neprihvatljivi troškovi:

* dugovi ili stavke za pokrivanje gubitaka ili dugova,
* dospjele kamate,
* stavke koje se već u cijelosti financiraju iz javnih izvora,
* kupovina zemljišta ili građevina, osim kada je to nužno za izravno provođenje programa ili projekta, kada se vlasništvo mora prenijeti na korisnika financiranja i/ili partnere najkasnije po završetku programa ili projekta,
* gubici na tečajnim razlikama, ili zajmovi trećim stranama.

## **3. NAČIN PRIJAVE**

 Za prijavu na Javni natječaj prijavitelji moraju popuniti propisane natječajne obrasce u prilogu natječaja i dostaviti svu potrebnu dokumentaciju navedenu u Uputama. Prijavitelji su dužni popuniti sva polja u obrascima, iste potpisati i ovjeriti od strane ovlaštene osobe za zastupanje.

 Prijave se predaju u zatvorenoj omotnici preporučeno putem pošte ili osobno u pisarnicu Općine Lekenik uz naznaku kao u natječaju.

 Obrazac je potrebno ispuniti na računalu.

**Propisani obrasci:**

 3.1. PRIJAVNI OBRAZAC

 3.2. OBRAZAC PRORAČUNA

 3.3. OBRAZAC IZJAVE O NEPOSTOJANJU DVOSTRUKOG FINANCIRANJA

## 3.1 **Sadržaj Prijavnog obrasca**

Prijavni obrazac dio je obvezne dokumentacije i dostavlja se isključivo na propisanom obrascu. Ispunjava se na hrvatskom jeziku.

Obrasci u kojima nedostaju podaci vezani uz sadržaj Programa neće biti uzeti u razmatranje.

Obrazac je potrebno ispuniti na računalu. Rukom ispisani obrasci neće biti uzeti u razmatranje osim iznimno ako prijavitelj iz opravdasnih razloga nije u mogućnosti iste popuniti na računalu.

Sama prijava sadrži i izjavu o nekažnjavanju, izjavu da su navedeni podaci i dokumentacija istiniti, te privolu da se isti koriste i obrađuju u svhu provedbe ovog natječaja.

Ukoliko Prijavni obrazac sadrži gore navedene nedostatke, prijava će se smatrati nevažećom.

## 3.2 **Sadržaj obrasca Proračuna**

Obrazac Proračuna dio je obvezne dokumentacije i dostavlja se isključivo na propisanom obrascu.

Ispunjava se na hrvatskom jeziku i sadrži podatke o svim troškovima Programa kao i o bespovratnim sredstvima koja se traže od davatelja.

Prijave u kojima nedostaje obrazac Proračuna ili obrazac Proračuna nije u potpunosti ispunjen ili zatraženi iznos sredstava nije unutar financijskih pragova postavljenih u Natječaju, neće biti uzete u razmatranje.

Obrazac je potrebno ispuniti na računalu. Rukom ispisani obrasci neće biti uzeti u razmatranje.

3.3**. Sadržaj obrasca Izjave o nepostajanju dvostrukog financiranja**

Prijavitelj na ovom obrascu izjavljuje da li je uopće podnosio prijavu prema nekom drugom izvoru javnog financiranja, ako je da li mu je odobreno i/ili ne zna još u trenutku prijave dali će mu biti odobrena sredstva i koja, te treče da li mu je odobrena djelomična procijenjena vrijednost programa u kom slučaju se može za isti projekt izdvojiti određeni iznos i iz Proračuna Općine Lekenik. Svojim potpisima odgovorne osobe odgovaraju za istinitost podataka.

### 3.5. GDJE POSLATI PRIJAVU

 Navedenu tiskanu natječajnu dokumentaciju u jednom primjerku potrebno je dostaviti u zatvorenoj omotnici, preporučeno putem pošte na adresu ili osobno u pisarnicu Općine Lekenik:

### **Općina Lekenik**

### **Zagrebačka 44**

**44272 Lekenik**

Na vanjskome dijelu omotnice potrebno je istaknuti puni naziv i adresu prijavitelja s napomenom: **„Prijave programa i projekata na Javni natječaj“ – NE OTVARATI**“

 Prijave koje nisu dostavljene na propisani način i ne sadrže svu dokumentaciju koja je propisana Javnim pozivom, neće biti uzete u daljnje razmatranje.

**3.6. DATUM OBJAVE POZIVA I ROK ZA PODNOŠENJE PRIJAVE**

 Poziv je otvoren danom objave na mrežnim stranicama Općine Lekenik od 19**. travnja 2021.** godine **(www.lekenik.hr ),** a nalazi se i na oglasnoj ploči Općine.

 Rok za prijavu na Javni natječaj je do **18. 05. 2021. godine** . Prijava koja se šalje putem pošte dostavljena je u roku ako je na prijamnom žigu poštanskog ureda razvidno da je toga dana 18.05.2021 .godine zaprimljena u poštanskom uredu odnosno, dostavljena pisarnici Općine Lekenik u radnom vremenu.

 U slučaju da je prijava dostavljena osobno u pisarnicu, na istu će se naznačiti datum i vrijeme prijave. Ako je prijava dostavljena poštom, vrijedit će datum koji je pečatom naznačen na omotnici.

 Sve prijave poslane nakon navedenog roka neće biti uzete u razmatranje.

 Obrasci za prijavu zajedno s detaljnim uputama za prijavljivanje nalaze se na mrežnim stranicama Općine Lekenik.

### **3.7. POJAŠNJENJA I INFORMACIJE**

 Sva pitanja vezana uz Javni poziv mogu se postaviti isključivo elektroničkim putem, slanjem upita na sljedeću adresu elektroničke pošte: davorka.podnar@lekenik.hr, **najkasnije do 8. (osmog) dana do isteka roka za prijavu na Javni natječaj.**

 Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

 **U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, aktivnosti ili troškova navedenih u prijavi.**

## **4. PROCJENA PRIJAVA I DONOŠENJE ODLUKE O DODJELI SREDSTAVA**

 Procjenu prijavljenih programa provodi Povjerenstvo.

### **4.1. POSTUPAK FORMALNIH UVJETA**

Povjerenstvo utvrđuje:

* je li prijava dostavljena na pravi natječaj i u zadanome roku,
* jesu li dostavljeni, potpisani i ovjereni svi obvezni obrasci,
* je li dostavljena sva obvezna popratna dokumentacija,
* je li zatraženi iznos sredstava unutar financijskih pragova postavljenih natječaju,
* jesu li prijavitelj i partnerske organizacije (ako je primjenjivo) prihvatljivi, sukladno uputama za prijavitelje,
* je li lokacija provedbe projekta prihvatljiva (ako je primjenjivo na uvjete natječaja),
* jesu li predložene aktivnosti prihvatljive (ako je primjenjivo na uvjete natječaja)
* provjerava ispunjavanje drugih propisanih uvjeta natječaja.

 Svaka prijava ocjenjuje se temeljem kriterija za vrednovanje projekta koje donosi Povjerenstvo.

## **5. OBAVIJEST O DONESENOJ ODLUCI I DODJELI FINANCIJSKIH SREDSTAVA**

 Odluku o dodjeli financijskih sredstava za programe ili projekte donosi Općinski načelnik.

 Nakon donošenja odluke o dodjeli financijskih sredstava za programe ili projekte, Općina će javno objaviti rezultate natječaja s podacima o udrugama, programima ili projektima kojima su odobrena sredstva i iznosima odobrenih sredstava financiranja. Rezultati natječaja biti će objavljeni na mrežnim stranicama Općine.

**6. OSTALO**

 Sve što nije propisano ovim uputama primjenjuje se Pravilnik o financiranju programa i projekata udruga od interesa za opće dobro koje se financiraju iz Proračuna Općine Lekenik, Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15).